משה אורן (סופר)

**משה אורן** (נולד ב-28 בדצמבר 1947) הוא סופר, עיתונאי ועורך פרסומים ישראלי.

## ביוגרפיה
נולד בקיבוץ מזרע שבעמק יזרעאל. עם גיוסו לצה"ל התנדב לסיירת שקד. בסיירת עבר אורן מסלול הכשרה כלוחם קורס סיור וכן קורס מ"כים חי"ר בגדוד 450 (קורס המ"כים של חטיבת הצנחנים). עם תום המסלול השלים קורס קציני חי"ר. בסיום הקורס הוצב כמדריך בבה"ד 1, אך מאחר שהייתה זו תקופת ההמתנה שכנע אורן את מפקד גדוד 890, סא"ל , שיצטרף לגדוד כקצין נוסף. אורן לחם בשורות גדוד 890 במלחמת ששת הימים ולאחריה הוצב כקצין בגדוד, בפלוגת מסלול שעליה פיקד דורון רובין. בהמשך עבר אורן לסיירת צנחנים, עליה פיקד אז מתן וילנאי, ולחם בשורותיה במהלך פעולת כראמה.

בוגר החוג להיסטוריה באוניברסיטת תל אביב, בלימודי העת העתיקה. כעיתונאי כתב ב"על המשמר", "הארץ" ו"ידיעות אחרונות" (בעיקר בנושאי תרבות ואמנות) והיה בעל טור לסרטים וקולנוע במוסף השבועי של "על המשמר".

בראשית שנות השבעים עבד אורן כעיתונאי בלונדון ובשנות השמונים יצא עם משפחתו לשליחות באיי הוואי (בעקבותיה פרסם שני ספרי ילדים, "אי" ו"הר געש").

ספרו הראשון, "כיבוי אורות", ראה אור בשנת 1981 ועובד אחר כך למחזמר שהוצג בבבימת הקיבוץ.

בתקופת עבודתו כמו"ל (ההוצאה לאור, משרד הביטחון), יזם ותכנן את סדרות הספרים "אדם בקו האש" (עם זמורה, ביתן, מודן), "קלע" (עם הוצאת מערכות) ו"תרמיל קלאסיקה" (עם ספריית תרמיל).

אורן יזם וערך את "לחיות בכל תנאי" (1983), מדריך ההישרדות הראשון בעברית למטיילים ותרמילאים, והיה הראשון שעבר את הארץ כולה ברגל, מדן לאילת (עוד לפני שנחנך שביל ישראל). ספרו "איש הולך את ארץ ישראל" (1994) היה הראשון שתיאר מסע כזה.

בתפקידו כראש תחום מפעלי הנצחה במשרד הביטחון יזם, תכנן והוביל כמה ממפעלי הזיכרון הגדולים של העשור הראשון של המאה ה-21 בהר הרצל בירושלים, ובהם יצירת השביל המחבר בין יד ושם להר הרצל (חיבור פיזי וסימבולי בין השואה לתקומה); בניית מסלול המבקרים המקיף בהר; הקמת גן הנעדרים לחללים שמקום קבורתם לא נודע; הקמת מפעל הזיכרון ואנדרטת נצר אחרון; והאירוע השנתי של צעדת השביל המחבר (בשיתוף עם משרד החינוך ויד ושם).

## ספריו
* **כיבוי אורות** איורים: ארנון אבני, (ספרית פועלים, 1981)
* **ספר החיים, ספר המתים** (כנרת, 1983)
* **אי** איורים: מושיק לין (הקיבוץ המאוחד, 1988 / עברית ספרים אלקטרוניים, 2013)
* **מי אמר שאי אפשר** איורים: מושיק לין (מסדה, 1990 / מודן, 2008)
* **הר געש** איורים: רות צרפתי (ביתן, 1991)
* **איש הולך את ארץ ישראל** (ביתן, 1994 / עברית ספרים אלקטרוניים, 2013)
* **ילדה אחת גרה על ענן** איורים: כריסטינה קדמון (שוקן, 1997)
* **השביל המחבר **(יד יצחק בן צבי, 2014 / עברית ספרים אלקטרוניים, 2021)
***מחזות** קובץ של ארבעה מחזות * (*עברית ספרים אלקטרוניים*,* 2021*)*
***נגיעות** *(*הוצאת כרמל, 2021 / עברית ספרים אלקטרוניים, 2021*)*
***מי אמר שאי אפשר, סיפורים ושירים לילדים** (עברית ספרים אלקטרוניים, 2022)
***ארץ גזֵרה** (אנפה ספרים 2023/ עברית ספרים אלקטרוניים 2023) 
***כיבוי אורות** (אנפה ספרים 2024/ עברית ספרים אלקטרוניים 2024) 
***טרויה** (אנפה ספרים 2025/ עברית ספרים אלקטרוניים 2025) 

## לקריאה נוספת
* משה אורן, **השביל המחבר**, באנתולוגיה "תמונה קבוצתית" (ספרות ישראלית במאה ה-21), עמ' 347–349, הוצאת כרמל, 2017.

## סרטים קצרים
* משה אורן, **[https://www.youtube.com/watch?v=2TluwfZsWBY השביל המחבר]** (הפקה תחום מפעלי הנצחה, משהב"ט 2007)  
*משה אורן, **[https://www.youtube.com/watch?v=ln8m3PoNizc איש הולך את ארץ ישראל]** (הפקה יאיר קפלן, 2023) 
*משה אורן, **[https://www.youtube.com/watch?v=HY-sr79AHlI כיבוי אורות]** (הפקה יאיר קפלן, 2024) 

## קישורים חיצוניים

* 
* 
* 
* משה אורן וסיפור הקמת "השביל המחבר", באתר יזכור
* "השביל המחבר", באתר יזכור
* נצר אחרון - פתח דבר, אתר יד ושם
*פעולת כארמה, באתר סיירת שקד

## הערות שוליים

קטגוריה:סופרים ישראלים
קטגוריה:סופרים כותבי עברית
קטגוריה:עובדי משרד הביטחון
קטגוריה:לוחמי סיירת שקד
קטגוריה:סגל על המשמר
קטגוריה:סגל הארץ
קטגוריה:חיילי חטיבת הצנחנים
קטגוריה:בוגרי אוניברסיטת תל אביב
קטגוריה:מזרע: אישים
קטגוריה:ישראלים שנולדו ב-1947